cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.843
title: การศึกษาตำแหน่งทางการตลาดของผลิตภัณฑ์ซอสเปรี้ยวในการรับรู้ของผู้บริโภคโดยใช้วิธีการวิเคราะห์ความสมนัย

description: จากสถานการณ์โควิด-19 พฤติกรรมการทำอาหารที่บ้านของผู้บริโภคเปลี่ยนแปลงอย่างชัดเจนส่งผลให้อุตสาหกรรมเครื่องปรุงรสทั่วโลกเติบโตอย่างต่อเนื่อง โดยในปี พ.ศ. 2567 มูลค่าตลาดโลกของอุตสาหกรรมนี้อยู่ที่ 171.58 พันล้านดอลลาร์สหรัฐ และคาดการณ์ว่าจะมีอัตราการเติบโตเฉลี่ยต่อปี (CAGR) อยู่ที่ร้อยละ 5.74 โดยมีตลาดเอเชียเป็นผู้นำ แต่อย่างไรก็ตามผลิตภัณฑ์ซอสเปรี้ยวยังมีการบริโภคจำกัดเมื่อเทียบกับซอสประเภทอื่น ๆ งานวิจัยนี้จึงมีวัตถุประสงค์เพื่อศึกษาปัจจัยที่มีอิทธิพลต่อการเลือกซื้อและ/หรือบริโภค และการรับรู้ตำแหน่งทางการตลาดของซอสเปรี้ยวในเขตกรุงเทพฯ และปริมณฑล โดยใช้วิธีการวิเคราะห์ความสมนัย (Correspondence Analysis) เพื่อสร้างแผนภาพการรับรู้ (Perceptual Map) โดยผู้วิจัยใช้ระเบียบวิธีวิจัยแบบผสมผสาน (Mixed Method Research) ประกอบด้วยการสัมภาษณ์เชิงลึก (In-depth interview) จำนวน 7 คน โดยข้อมูลที่ได้จากการสัมภาษณ์จะถูกวิเคราะห์ด้วยวิธี การหาแก่นสาระสำคัญ (Thematic Analysis) และการเก็บข้อมูลแบบสอบถาม (Questionnaire) จากกลุ่มตัวอย่างที่มีประสบการณ์ในการซื้อและ/หรือบริโภคผลิตภัณฑ์ซอสเปรี้ยว จำนวน 103 คนจากการผลการวิเคราะห์ตำแหน่งทางการตลาดของผลิตภัณฑ์ซอสเปรี้ยวโดยวิธีการวิเคราะห์ความสมนัย (Correspondence Analysis) พบว่า แบรนด์กับคุณลักษณะของผลิตภัณฑ์ในมุมมองของผู้บริโภคไม่มีความสัมพันธ์อย่างมีนัยสำคัญสะท้อนว่าผู้บริโภคยังรับรู้คุณลักษณะของแต่ละแบรนด์ในระดับที่ใกล้เคียงกันหรือไม่แตกต่างกัน อย่างไรก็ตามแผนภาพการรับรู้ (Perceptual Map) สามารถอธิบายความแปรปรวนรวมได้ถึงร้อยละ 88.1 สามารถอธิบายการวิเคราะห์เชิงเปรียบเทียบ คือ ซอสเปรี้ยวตราหัวกวางมีภาพลักษณ์ด้านความดั้งเดิมและราคาที่เหมาะสมในมุมมองผู้บริโภค ขณะที่ซอสเปรี้ยวตราง่วนเชียงและซอสเปรี้ยวตราง่วนสูนมีจุดแข็งด้านความสะดวกในการซื้อและการใช้งาน ซึ่งสะท้อนแนวทางกลยุทธ์ที่แต่ละแบรนด์สามารถนำไปใช้ต่อยอดได้ แม้ผลวิเคราะห์ในทางสถิติจำไม่สามารถจำแนกความแตกต่างของแต่ละแบรนด์ได้ชัดเจน อาจสะท้อนข้อจำกัดสำคัญของตลาดซอสเปรี้ยวในประเทศไทย เช่น ผู้บริโภคยังไม่มีประสบการณ์การรับรู้ที่แตกต่างกันของแต่ละแบรนด์เมื่อเทียบกับผลิตภัณฑ์เครื่องปรุงรสอื่น ๆ หรืออาจเพราะพฤติกรรมการบริโภคยังจำกัดในบางโอกาสและอาหารเฉพาะอย่าง จึงยังไม่มีแรงจูงใจมากพอในการแยกแยะหรือจดจำจุดเด่นของแต่ละแบรนด์ แต่ผลลัพธ์จากแผนภาพสะท้อนโอกาสสำคัญในการสร้างการรับรู้แบรนด์ การพัฒนาจุดขายเฉพาะ และการกำหนดตำแหน่งทางการตลาดที่ตอบสนองต่อพฤติกรรมและความต้องการของผู้บริโภคในอนาคตได้อย่างยั่งยืน
DOI: 10.14457/tu.the.2024.844
title: ปัจจัยที่ส่งผลต่อความตั้งใจเช่ารถยนต์ไฟฟ้าแบตเตอรี่ในประเทศไทย

description: การศึกษานี้มีวัตถุประสงค์เพื่อศึกษาปัจจัยที่ส่งผลต่อความตั้งใจเช่ารถยนต์ไฟฟ้าแบตเตอรี่ในประเทศไทย โดยใช้กรอบแนวคิดที่พัฒนาจากทฤษฎีพฤติกรรมตามแผน แบบจำลองการยอมรับเทคโนโลยี แนวคิดภาระของการเป็นเจ้าของ ความกังวลถึงสิ่งแวดล้อม ความยืดหยุ่น และคุณค่าด้านราคา รวมถึงปัจจัยด้านประชากรศาสตร์ พฤติกรรมการขับรถยนต์ การเป็นเจ้าของรถยนต์ และประสบการณ์เช่ารถยนต์ การศึกษานี้ใช้วิธีการเก็บข้อมูลผ่านแบบสอบถามออนไลน์จากกลุ่มตัวอย่าง 414 คน ที่เป็นผู้มีอายุ 21 ปีขึ้นไป มีใบอนุญาตขับขี่รถยนต์ในประเทศไทยไม่น้อยกว่า 1 ปี และมีความสนใจขับรถยนต์ไฟฟ้าแบตเตอรี่ (ประเภทรถยนต์นั่งส่วนบุคคลไม่เกิน 7 คน) ใช้การวิเคราะห์สถิติเชิงพรรณนาและสถิติเชิงอนุมาน โดยใช้แบบจำลองการถดถอยโลจิสติกแบบไบนารี ผลการศึกษาพบว่า ปัจจัยที่ส่งผลต่อความตั้งใจเช่ารถยนต์ไฟฟ้าแบตเตอรี่อย่างมีนัยสำคัญทางสถิติที่ระดับ 0.05 แบ่งได้ 2 กลุ่ม คือ ปัจจัยที่ส่งผลเชิงบวก ประกอบด้วย ความพึงพอใจโดยรวมต่อประสบการณ์เช่ารถยนต์ที่ผ่านมาในระดับมาก วัตถุประสงค์หลักในการขับรถยนต์เพื่อรับงานรับส่งผู้โดยสารหรือสินค้า ความพร้อมในการเช่า สถานภาพโสด เพศชาย ความคุ้มค่าด้านราคา และการคล้อยตามกลุ่มอ้างอิง ในขณะที่ปัจจัยที่ส่งผลเชิงลบ ได้แก่ การเป็นเจ้าของรถยนต์ไฟฟ้าแบตเตอรี่ การจองเช่ารถยนต์ผ่านสื่อสังคมออนไลน์เป็นหลัก และการจองเช่ารถยนต์แบบ Walk-in ที่สำนักงานหรือสาขาเป็นหลัก
DOI: 10.14457/tu.the.2024.845
title: Robotic process automation adoption in accounting firms in Thailand

description: This independent study investigates the factors influencing the adoption of Robotic Process Automation (RPA) in accounting firms in Thailand, focusing on small-sized firms which constitute the majority of the sector. Utilizing the Technology-Organization-Environment (TOE) framework, the research explores how technological, organizational, and environmental factors impact RPA adoption levels. Data was collected through a structured questionnaire distributed to legally registered accounting firms (n=380) and analyzed using JASP. The results reveal that technological factors have the most significant positive influence on RPA adoption. Organizational factors also significantly affect adoption decisions. Interestingly, environmental factors such as regulatory pressures and market competition showed a statistically significant but negative effect. Key barriers to RPA adoption include lack of technical expertise, absence of standardized processes, and limited support from leadership.
DOI: 10.14457/tu.the.2024.846
title: ทัศนคติและความคาดหวังของพนักงานเจเนอเรชันวายและเจเนอเรชันซีต่อรูปแบบการทำงานระยะไกลเต็มรูปแบบ

description: การค้นคว้าอิสระครั้งนี้มีวัตถุประสงค์เพื่อศึกษาทัศนคติและความคาดหวังของพนักงานรุ่นใหม่ในประเทศไทย กลุ่มเจเนอเรชันวาย (เกิดระหว่าง พ.ศ. 2523–2539) และเจเนอเรชันซี (เกิดระหว่าง พ.ศ. 2540–2555) ต่อการทำงานระยะไกลเต็มรูปแบบ (Fully Remote Work) โดยมุ่งทำความเข้าใจประสบการณ์การทำงาน การรับรู้ต่อข้อดีและข้อจำกัด รวมถึงปัจจัยที่มีอิทธิพลต่อความผูกพันกับองค์กร งานวิจัยใช้ระเบียบวิธีเชิงคุณภาพ โดยเก็บข้อมูลผ่านการสัมภาษณ์เชิงลึกพนักงานระดับปฏิบัติการจำนวน 8 คน จากหลายสาขาอาชีพ ซึ่งทำงานในองค์กรที่อนุญาตให้ปฏิบัติงานระยะไกลเต็มรูปแบบ ข้อมูลที่ได้ถูกนำมาวิเคราะห์เชิงเนื้อหาเพื่อนำเสนอประเด็นสำคัญและเชื่อมโยงกับกรอบแนวคิดทางทฤษฎีที่เกี่ยวข้อง ผลการศึกษาพบว่าพนักงานส่วนใหญ่มีทัศนคติเชิงบวกต่อการทำงานแบบ Fully Remote โดยให้คุณค่าแก่ความยืดหยุ่นในการจัดสรรเวลา การควบคุมสภาพแวดล้อมการทำงานและการลดค่าใช้จ่ายจากการเดินทาง ซึ่งช่วยเสริมสมาธิและประสิทธิภาพการทำงาน รวมถึงเอื้อต่อการรักษาสมดุลระหว่างชีวิตและการทำงาน อย่างไรก็ตาม ยังพบข้อท้าทายในด้านความรู้สึกเหินห่างจากองค์กร การขาดปฏิสัมพันธ์แบบพบปะทางกายภาพ และความซับซ้อนของการสื่อสารเมื่อใช้หลายแพลตฟอร์มพร้อมกัน ผลการวิเคราะห์สอดคล้องกับทฤษฎีพฤติกรรมตามแผน (TPB) ทฤษฎีการสลายตัวของพฤติกรรมตามแผน (DTPB) ทฤษฎีความผูกพันของพนักงาน และทฤษฎีแรงจูงใจของ Herzberg ข้อเสนอเชิงพิจารณาสำหรับองค์กร ได้แก่ การกำหนดแนวปฏิบัติการทำงานและการสื่อสารที่ชัดเจน การประเมินผลงานตามผลลัพธ์ การสร้างสภาพแวดล้อมการทำงานที่ส่งเสริมความผูกพันแม้อยู่ห่างไกล และการสนับสนุนอุปกรณ์หรือสิ่งแวดล้อมที่เหมาะสมต่อการทำงานที่บ้าน ทั้งนี้ควรปรับใช้ให้เหมาะสมกับบริบทของแต่ละองค์กร เนื่องจากข้อค้นพบนี้ได้จากมุมมองของพนักงานกลุ่มเล็กในบริบทเฉพาะเท่านั้น
DOI: 10.14457/tu.the.2024.847
title: ปัจจัยกระตุ้นการท่องเที่ยวร่วมกับสัตว์เลี้ยงของนักท่องเที่ยวไทย: กรณีศึกษาการท่องเที่ยวกับสุนัข

description: ในช่วงไม่กี่ปีที่ผ่านมา แนวโน้มการเลี้ยงสัตว์เลี้ยงมีอัตราเพิ่มขึ้นอย่างต่อเนื่อง ส่งผลให้ตลาดธุรกิจสัตว์เลี้ยงเติบโตตามไปด้วย เจ้าของสัตว์เลี้ยงจำนวนมากมองว่าสัตว์เลี้ยงเป็นเสมือนสมาชิกในครอบครัว และต้องการแบ่งปันประสบการณ์ชีวิตร่วมกัน รวมถึงการเดินทางท่องเที่ยว ปรากฏการณ์นี้ส่งผลให้การท่องเที่ยวที่เป็นมิตรกับสัตว์เลี้ยง (Pet-Friendly Tourism) ขยายตัวทั้งในระดับสากลและในประเทศไทยการศึกษาครั้งนี้มีวัตถุประสงค์เพื่อวิเคราะห์ปัจจัยที่ส่งผลต่อความตั้งใจในการเดินทางของนักท่องเที่ยวชาวไทยที่เดินทางร่วมกับสุนัข โดยอิงตามกรอบแนวคิดของทฤษฎีพฤติกรรมตามแบบแผน (Theory of Planned Behavior หรือ TPB) และทฤษฎีพฤติกรรมผู้บริโภค ซึ่งเน้นการวิเคราะห์เจตคติ บรรทัดฐานทางสังคม การรับรู้การควบคุมพฤติกรรม และแรงจูงใจของผู้บริโภค ใช้วิธีวิจัยเชิงปริมาณผ่านแบบสอบถามจากกลุ่มตัวอย่างจำนวน 358 คน ซึ่งเป็นนักท่องเที่ยวชาวไทยที่มีอายุตั้งแต่ 20 ปีขึ้นไป และมีประสบการณ์ในการเดินทางท่องเที่ยวร่วมกับสุนัข กลุ่มตัวอย่างส่วนใหญ่เป็นเพศหญิง (55.03%) มีสถานภาพโสด (65.08%) อยู่ในวัยทำงานตอนต้นถึงตอนกลาง (อายุ 21-40 ปี) มีระดับการศึกษาต่ำกว่าหรือเทียบเท่าปริญญาตรี (77.65%) และประกอบอาชีพในภาคเอกชนหรือภาคราชการ โดยส่วนใหญ่เลี้ยงสุนัขจำนวน 1 ตัว (55.59%)ข้อมูลถูกวิเคราะห์ด้วยวิธีการถดถอยพหุคูณแบบเลือกตัวแปรเป็นขั้นตอน (Stepwise Multiple Regression) โดยผลลัพธ์จาก Model 5 (M5) แสดงให้เห็นว่า ประสบการณ์การเดินทางที่ดี (β = 0.473) เทคโนโลยี/การใช้โซเชียลมีเดียและการตลาดออนไลน์ (β = 0.347) และความปลอดภัย (β = 0.187) ส่งผลอย่างมีนัยสำคัญเชิงบวกต่อความตั้งใจในการเดินทางในอนาคต นอกจากนี้ยังพบว่า ตัวแปรด้านข้อมูลประชากร ได้แก่ ระดับการศึกษาสูงกว่าปริญญาตรี (β = 0.049) และเพศชาย (β = 0.046) มีนัยสำคัญทางสถิติในการอธิบายความตั้งใจในการเดินทางร่วมกับสุนัข อย่างไรก็ตาม แม้ปัจจัยด้านสิ่งอำนวยความสะดวก การเงินและการจัดการทรัพยากร รวมถึงบรรทัดฐานทางสังคม จะมีค่าเฉลี่ยความเห็นอยู่ในระดับมากที่สุด แต่ไม่ถูกรวมในแบบจำลองสุดท้าย การศึกษาพบว่านักท่องเที่ยวยังคงเผชิญกับอุปสรรคสำคัญ เช่น การขาดข้อมูลเกี่ยวกับสถานที่ Pet-Friendly ที่ชัดเจน (55.59%) และสถานที่ที่ไม่รองรับสัตว์เลี้ยง (48.04%)ข้อเสนอแนะจากการวิจัย ได้แก่ การพัฒนาโครงสร้างพื้นฐานที่เป็นมิตรกับสัตว์เลี้ยง การกำหนดมาตรฐานความปลอดภัย การใช้สื่อสังคมออนไลน์ในการประชาสัมพันธ์ และการส่งเสริมความร่วมมือระหว่างภาครัฐและเอกชน เพื่อยกระดับการท่องเที่ยวที่เป็นมิตรกับสัตว์เลี้ยงในประเทศไทยให้สอดคล้องกับไลฟ์สไตล์ของเจ้าของสัตว์เลี้ยงในยุคปัจจุบัน
DOI: 10.14457/tu.the.2024.848
title: ปัจจัยที่มีอิทธิพลต่อการตัดสินใจลงทุนในตลาดตราสารหนี้ไทยของนักลงทุนวัยทำงานในเขตพื้นที่กรุงเทพมหานครและปริมณฑล

description: ในปัจจุบันกลุ่มคนวัยทำงานเริ่มตระหนักถึงความสำคัญของการลงทุนมากยิ่งขึ้น โดยเฉพาะการลงทุนในตลาดหลักทรัพย์ โดยทางผู้วิจัยมองว่ายังมีทางเลือกในการลงทุนในตลาดตราสารหนี้ที่น่าสนใจเช่นกัน ซึ่งมีความเสี่ยงที่ต่ำกว่า รวมถึงให้ผลตอบแทนที่มั่นคงและสม่ำเสมองานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจลงทุนในตลาดตราสารหนี้ โดยได้มีการเปรียบเทียบพฤติกรรมในการเลือกลงทุนจากปัจจัยต่างๆ ได้แก่ ปัจจัยด้านประชากรศาสตร์ ปัจจัยด้านพฤติกรรมของนักลงทุนและแนวทางในการตัดสินใจลงทุน และ ปัจจัยด้านแรงจูงใจ ซึ่งได้มีการนำเรื่องส่วนประสมทางการตลาดมาใช้ในการวิเคราะห์ข้อมูลร่วมด้วย โดยการวิจัยในครั้งนี้ใช้วิธีวิจัยเชิงปริมาณโดยการเก็บข้อมูลผ่านแบบสอบถามออนไลน์ในกลุ่มนักลงทุนวัยทำงานที่มีอายุระหว่าง 21-65 ปี ในเขตพื้นที่กรุงเทพมหานครและปริมณฑล โดยใช้วิธีการสุ่มตัวอย่างตามสะดวก โดยการเผยแพร่แบบสอบถามผ่านช่องทางออนไลน์และสื่อสังคมออนไลน์ต่างๆ ไปยังครอบครัว เพื่อน และเพื่อนร่วมงาน รวมถึงการส่งต่อไปยังบุคคลรอบข้าง ทำให้สามารถเข้าถึงกลุ่มตัวอย่างได้ในระยะเวลาจำกัด ซึ่งสามารถเก็บข้อมูลได้ทั้งหมด 407 คน และนำมาวิเคราะห์ข้อมูลสถิติเชิงพรรณาและสถิติเชิงอนุมานด้วยวิธีการวิเคราะห์ความแปรปรวนทางเดียวผลการวิเคราะห์ข้อมูลด้วยสถิติเชิงพรรณา พบว่า นักลงทุนส่วนใหญ่เป็นนักลงทุนระยะยาว มีประสบการณ์ในการลงทุนในตราสารหนี้อยู่ในช่วงระหว่าง 1-5 ปี ที่มาของเงินที่นำมาลงทุนในตราสารหนี้ส่วนใหญ่มาจากเงินเดือนและเงินออม ทั้งนี้นักลงทุนมีวัตถุประสงค์ในการลงทุนในตราสารหนี้เพื่อคาดหวังผลตอบแทนที่มั่นคงจากดอกเบี้ยหรือกำไร และสามารถยอมรับความเสี่ยงได้ในระดับปานกลาง โดยส่วนใหญ่เป็นผู้ตัดสินใจเลือกลงทุนด้วยตนเองมากกว่าคำแนะนำจากบุคคลรอบข้างนอกจากนี้ ผลการวิเคราะห์ข้อมูลด้วยสถิติเชิงอนุมาน ปัจจัยด้านประชากรศาสตร์ พบว่า อายุ สถานภาพสมรส อาชีพ และ รายได้ มีอิทธิพลต่อการตัดสินใจลงทุนในตราสารหนี้ ปัจจัยด้านพฤติกรรมและแนวทางในการลงทุน พบว่า ประเภทของนักลงทุน ปัจจัยด้านราคาของตราสารหนี้ ปัจจัยด้านการส่งเสริมการขาย ปัจจัยด้านลักษณะทางกายภาพมีอิทธิพลต่อการตัดสินใจลงทุนในตราสารหนี้ และ ปัจจัยด้านแรงจูงใจ พบว่า ปัจจัยแรงจูงใจด้านผลตอบแทนที่ได้รับจากการลงทุน ด้านสภาพคล่องในการซื้อชายสินทรัพย์ของตราสารหนี้ ด้านภาวะเศรษฐกิจในปัจจุบัน มีอิทธิพลต่อการตัดสินใจลงทุนในตราสารหนี้
DOI: 10.14457/tu.the.2024.850
title: กรณีศึกษาการทำงานร่วมกันของผู้จัดการชาวญี่ปุ่นและพนักงานชาวไทยในบริษัทญี่ปุ่นในประเทศไทย

description: การศึกษาครั้งนี้มีวัตถุประสงค์เพื่อศึกษาการทำงานร่วมกันระหว่างผู้จัดการชาวญี่ปุ่นและพนักงานชาวไทยในบริษัทญี่ปุ่นที่ดำเนินธุรกิจในประเทศไทย โดยใช้กรอบแนวคิดมิติทางวัฒนธรรมของ Hofstede และทฤษฎีแรงจูงใจในการทำงานของ Maslow และ Herzberg เป็นแนวทางในการวิเคราะห์ ผู้วิจัยเก็บข้อมูลโดยใช้วิธีการสัมภาษณ์เชิงลึกกับผู้จัดการชาวญี่ปุ่นจำนวน 4 คน และพนักงานชาวไทยจำนวน 4 คน ซึ่งมีประสบการณ์ทำงานร่วมกันในบริบทของบริษัทข้ามชาติผลการวิจัยพบว่า ทั้งผู้จัดการชาวญี่ปุ่นและพนักงานชาวไทยรับรู้ถึงความแตกต่างทางวัฒนธรรมอย่างชัดเจน โดยเฉพาะในมิติความเหลื่อมล้ำทางอำนาจ ความเป็นชายและความเป็นหญิง การหลีกเลี่ยงความไม่แน่นอน และความเป็นหมู่คณะ ซึ่งล้วนส่งผลต่อรูปแบบการสื่อสาร การตัดสินใจ และความคาดหวังในการทำงานร่วมกัน อย่างไรก็ตาม ทั้งสองฝ่ายต่างมีความพยายามในการปรับตัวเข้าหากันเพื่อเสริมสร้างประสิทธิภาพการทำงานร่วมกัน ในด้านแรงจูงใจในการทำงาน พนักงานชาวไทยให้ความสำคัญกับค่าตอบแทน สวัสดิการ ความมั่นคงในงาน ความสัมพันธ์ระหว่างเพื่อนร่วมงาน และโอกาสในการพัฒนา ซึ่งสอดคล้องกับแนวคิดของ Maslow และ Herzberg งานวิจัยนี้ชี้ให้เห็นถึงความสำคัญของการเข้าใจความแตกต่างทางวัฒนธรรมและแรงจูงใจของพนักงานในการบริหารจัดการองค์กรข้ามชาติ และสามารถใช้เป็นแนวทางในการพัฒนานโยบายการบริหารบุคคลที่เหมาะสมในบริบทข้ามวัฒนธรรม
DOI: 10.15468/dl.65mwpn
title: Occurrence Download

description: A dataset containing 4 species occurrences available in GBIF matching the query:
{
 "and" : [
 "TaxonKey is Conyza canadensis",
 "Country is Liechtenstein",
 "HasCoordinate is true"
 ]
}

 The dataset includes 4 records from 1 constituent datasets; see https://api.gbif.org/v1/occurrence/download/0009238-250914085247600/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.851
title: การประยุกต์ใช้การคิดเชิงออกแบบเพื่อพัฒนาต้นแบบแพลตฟอร์มหนังสือมือสองแบบครบวงจร

description: งานวิจัยนี้มีวัตถุประสงค์ (1) เพื่อออกแบบต้นแบบแพลตฟอร์มหนังสือมือสองแบบครบวงจร โดยประยุกต์ใช้กระบวนการคิดเชิงออกแบบ (2) เพื่อศึกษาความคิดเห็นของผู้ใช้งานที่มีต่อต้นแบบแพลตฟอร์มหนังสือมือสองแบบครบวงจร การวิจัยใช้ระเบียบวิธีแบบผสมผสาน (Mixed Methods Research) ตามแนวทางการวิจัยเชิงสำรวจเป็นลำดับ (Exploratory Sequential Design) แบ่งเป็น 2 ระยะ ได้แก่ ระยะที่ 1 การวิจัยเชิงคุณภาพ เก็บข้อมูลผ่านการสัมภาษณ์เชิงลึกจากกลุ่มผู้มีประสบการณ์เกี่ยวกับหนังสือมือสอง ได้แก่ ผู้ซื้อ ผู้ขาย ผู้บริจาค และผู้มีส่วนร่วมในชุมชนนักอ่าน ช่วงอายุ 18–39 ปี จำนวน 12 คน ระยะที่ 2 การวิจัยเชิงปริมาณ ศึกษาความคิดเห็นและความสามารถในการใช้งานต้นแบบกับกลุ่มตัวอย่าง 40 คน เครื่องมือวิจัยที่ใช้ในการออกแบบและประเมินต้นแบบ ได้แก่ ผู้ใช้จำลอง (Persona), แผนที่การเดินทางของลูกค้า (Customer Journey Map), แผนภาพดอกบัวบาน (Lotus Blossom Diagram) และแบบทดสอบความสามารถในการใช้งาน (Usability Test) ผลการศึกษาแสดงให้เห็นว่าต้นแบบแพลตฟอร์มที่พัฒนาผ่านกระบวนการคิดเชิงออกแบบสามารถตอบสนองความต้องการของผู้ใช้งานได้อย่างมีประสิทธิภาพ ผู้ใช้สามารถดำเนินภารกิจหลักได้สำเร็จด้วยอัตราความสำเร็จเฉลี่ยมากกว่า 95% และผลการประเมินความคิดเห็นพบว่า ผู้ใช้งานมีระดับความคิดเห็นอยู่ในระดับเห็นด้วยมากที่สุดในทุกด้านที่ประเมิน โดยมีค่าเฉลี่ยด้านฟังก์ชันการทำงาน 4.73 (S.D. = 0.59) อยู่ในระดับเห็นด้วยมากที่สุด ด้านประสบการณ์ผู้ใช้งาน 4.65 (S.D. = 0.61) อยู่ในระดับเห็นด้วยมากที่สุด ด้านประโยชน์ใช้สอย 4.61 (S.D. = 0.62) อยู่ในระดับเห็นด้วยมากที่สุด และด้านประสิทธิภาพ 4.65 (S.D. = 0.67) อยู่ในระดับเห็นด้วยมากที่สุด ความคิดเห็นเชิงคุณภาพสะท้อนความพึงพอใจอย่างมากต่อฟีเจอร์บริจาคและแลกเปลี่ยนหนังสือ โดยผู้ใช้งานมองว่าเป็นคุณสมบัติที่แปลกใหม่ สะดวก และสร้างคุณค่าทางสังคม ต้นแบบแพลตฟอร์มที่พัฒนาขึ้นประกอบด้วยฟีเจอร์หลัก 7 ด้าน ได้แก่ (1) ระบบความปลอดภัยและความน่าเชื่อถือ เช่น การยืนยันตัวตนและรีวิวผู้ใช้ (2) การค้นหาและจัดหมวดหมู่หนังสือ (3) การแสดงข้อมูลหนังสืออย่างครบถ้วน (4) ระบบการสื่อสารและสนับสนุนการขาย เช่น แชทและแจ้งเตือน (5) พื้นที่ชุมชนและเนื้อหาจากผู้ใช้งาน (6) ระบบแลกเปลี่ยนหนังสือ และ (7) ระบบบริจาคหนังสือ ผลลัพธ์โดยรวมชี้ให้เห็นว่าแนวทางการพัฒนาด้วยกระบวนการคิดเชิงออกแบบมีศักยภาพสูงในการสร้างแพลตฟอร์มที่ใช้งานได้จริง ตอบสนองความต้องการของผู้ใช้งาน และส่งเสริมการเติบโตของเศรษฐกิจหมุนเวียนผ่านการหมุนเวียนหนังสือมือสองอย่างยั่งยืน
DOI: 10.14457/tu.the.2024.852
title: The impact of environmental, social, and governance performance on firm profitability: a panel study of listed firms in Thailand

description: This study explores the impact of environmental, social, and governance (ESG) performance on firm profitability: a panel study of listed firms in Thailand. The research examines a sample of companies over a ten-year period (2015–2024), comprising 228 firms listed on the Stock Exchange of Thailand (SET). This results in a total of 1,179 observations. A quantitative research design is employed, utilizing multiple linear regression analysis as the primary statistical method. Grounded in stakeholder theory and agency theory, the results reveal that the environmental, social, and governance (ESG) dimensions in Thailand demonstrate statistically significant and positive impacts on firm profitability, with significance levels observed at the 1 percent, 5 percent, and 10 percent, respectively. These findings provide policy recommendations and contribute to the literature on the relationship between ESG performance and firm profitability in Thailand.
DOI: 10.14457/tu.the.2024.853
title: การนำระบบการจัดการท่าเทียบเรือและการประเมินตนเองตามแนวทาง MTMSA มาปรับใช้ในองค์กร: กรณีศึกษา บริษัท ปตท. น้ำมันและการค้าปลีก จำกัด (มหาชน)

description: การขนส่งผลิตภัณฑ์ปิโตรเลียมทางทะเลมีความเสี่ยงสูงต่อการเกิดอุบัติเหตุ ความสูญเสียทั้งต่อชีวิต ทรัพย์สิน และสิ่งแวดล้อม ส่งผลให้การบริหารจัดการท่าเทียบเรือมีความสำคัญอย่างยิ่ง โดยเฉพาะการมีระบบที่สามารถวัดผลและพัฒนาได้อย่างต่อเนื่อง งานวิจัยฉบับนี้มีวัตถุประสงค์เพื่อศึกษาการนำเครื่องมือ Marine Terminal Management and Self-Assessment (MTMSA) ซึ่งพัฒนาโดย Oil Companies International Marine Forum (OCIMF) มาใช้ในการประเมินตนเองและพัฒนาระบบการจัดการท่าเทียบเรือของบริษัท ปตท. น้ำมันและการค้าปลีก จำกัด (มหาชน) ให้สอดคล้องกับมาตรฐานสากลและเป้าหมายด้านความยั่งยืน (ESG) การวิจัยครั้งนี้เป็นการวิจัยเชิงคุณภาพ โดยใช้วิธีการศึกษาเอกสาร (Documentary Research) และการสัมภาษณ์แบบกลุ่ม (Focus Group Interview) กับผู้ปฏิบัติงานและผู้บริหารในคลังเก็บผลิตภัณฑ์ปิโตรเลียมและท่าเทียบเรือขององค์กร จากการประเมินตามกรอบ MTMSA ทั้ง 13 องค์ประกอบหลักและ 2 องค์ประกอบเสริม พบว่าระดับการดำเนินงานขององค์กรอยู่ในระดับ "ค่อนข้างสูง" โดยมีคะแนนเฉลี่ยรวม 3.98 ซึ่งใกล้เคียงกับองค์กรชั้นนำในภูมิภาค อย่างไรก็ตามยังพบองค์ประกอบบางส่วนที่ไม่เป็นไปตามเกณฑ์ KPI ในระดับสูง โดยเฉพาะด้าน การปฏิบัติงานที่ท่าเรือ และอุปกรณ์ท่าเทียบเรือ ผลการศึกษาชี้ให้เห็นว่า MTMSA เป็นเครื่องมือที่มีประสิทธิภาพในการช่วยประเมินความพร้อมของระบบบริหารจัดการท่าเทียบเรือ ทั้งในมิติด้านความปลอดภัย การดำเนินงาน สิ่งแวดล้อม และการกำกับดูแล โดยมีความสอดคล้องอย่างชัดเจนกับหลักการ ESG ดังนั้น องค์กรควรกำหนดนโยบายให้มีการประเมินตามกรอบ MTMSA อย่างต่อเนื่อง และนำผลการประเมินไปใช้ในการปรับปรุงกระบวนการ รวมทั้งจัดอบรมบุคลากรและปรับปรุงอุปกรณ์ให้ได้ตามมาตรฐานที่แนะนำ
DOI: 10.15468/dl.j94kws
title: Occurrence Download

description: A dataset containing 358 species occurrences available in GBIF matching the query:
{
 "and" : [
 "TaxonKey is Conyza canadensis",
 "Country is Austria",
 "HasCoordinate is true"
 ]
}

 The dataset includes 358 records from 19 constituent datasets; see https://api.gbif.org/v1/occurrence/download/0009236-250914085247600/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.854
title: การศึกษาประสบการณ์การใช้งานแพลตฟอร์มดิจิทัลเพื่อสนับสนุนงานขายเครื่องมือทันตกรรม

description: การวิจัยครั้งนี้มีวัตถุประสงค์ (1) เพื่อศึกษาประสบการณ์ของผู้ซื้อและผู้ขายที่มีต่อการใช้งานแพลตฟอร์มดิจิทัลในการซื้อ-ขายเครื่องมือทันตกรรม (2) เพื่อเสนอแนะแนวทางการพัฒนาคุณภาพการบริการของแพลตฟอร์มดิจิทัลในบริบทของอุตสาหกรรมทันตกรรม โดยใช้ระเบียบวิธีวิจัยเชิงคุณภาพ ด้วยการสัมภาษณ์เชิงลึกแบบกึ่งโครงสร้าง (Semi-structured Interview) กับผู้ให้ข้อมูล 10 คน ซึ่งเป็นกลุ่มทันตแพทย์และผู้จำหน่ายเครื่องมือทันตกรรมที่มีประสบการณ์ใช้งานจริง เครื่องมือวิจัยประกอบด้วย แบบสัมภาษณ์ที่พัฒนาบนพื้นฐานของกรอบแนวคิด แบบจำลองการวัดคุณภาพการบริการ (SERVQUAL) และ คุณภาพการให้บริการในระบบอิเล็กทรอนิกส์ (E-Service Quality) การจดบันทึกภาคสนาม และการบันทึกเสียง เพื่อนำข้อมูลไปวิเคราะห์เชิงเนื้อหาอย่างเป็นระบบผลการวิจัยพบว่า ประสบการณ์ของผู้ใช้งานแพลตฟอร์มสามารถจำแนกเป็น 3 มิติหลัก ได้แก่ (1) ประสบการณ์จากสินค้าและบริการ ผู้ใช้งานให้ความสำคัญกับข้อมูลสินค้าที่ถูกต้อง ครบถ้วน และสามารถตรวจสอบได้ รวมถึงการรับประกันสินค้า การเปลี่ยนคืน และบริการหลังการขาย (2) ประสบการณ์จากการมีปฏิสัมพันธ์กับแพลตฟอร์ม เช่น ความสะดวกในการค้นหา การกรองสินค้า ระบบสั่งซื้อและชำระเงินที่ไม่ซับซ้อน และช่องทางติดต่อกับผู้ขายหรือเจ้าหน้าที่ที่สามารถตอบสนองได้รวดเร็ว และ (3) ประสบการณ์ด้านอารมณ์และความรู้สึก เช่น ความมั่นใจในการซื้อ ความไว้วางใจในความน่าเชื่อถือของร้านค้า (เช่น Official Store) ความรู้สึกพึงพอใจ และความประทับใจในประสบการณ์โดยรวม นอกจากนี้ ปัจจัยสำคัญที่ส่งผลต่อประสบการณ์ของผู้ใช้งานพบว่า ประกอบด้วย 4 ด้านหลัก ได้แก่ (1) ระบบที่มีประสิทธิภาพควรมีความมั่นคง ความเร็วในการประมวลผล และมีมาตรการรักษาความปลอดภัยที่รัดกุม (2) คุณภาพของข้อมูล (Information Quality): ความถูกต้อง ทันสมัย และชัดเจนของข้อมูลสินค้า (3) การรับรู้ถึงประโยชน์ (Perceived Usefulness): ผู้ใช้งานรับรู้ถึงความสะดวก ประหยัดเวลา และช่วยเปรียบเทียบสินค้าได้ (4) ความง่ายต่อการใช้งาน (Perceived Ease of Use): แพลตฟอร์มที่มีโครงสร้างใช้งานง่าย เหมาะกับทุกระดับความเข้าใจของผู้ใช้ ผลการวิจัยยังชี้ให้เห็นถึง คุณภาพการบริการอิเล็กทรอนิกส์ (E-Service Quality) ที่มีอิทธิพลสูงต่อความพึงพอใจ ได้แก่ ความรวดเร็วในการตอบกลับ ความเป็นส่วนตัว ความสามารถในการติดตามสถานะคำสั่งซื้อ การชดเชยเมื่อเกิดปัญหา และระบบช่วยเหลือที่ตอบโจทย์ทั้งในเชิงเทคนิคและอารมณ์ผู้ใช้งาน ข้อเสนอแนะที่ได้จากการวิจัย ได้แก่ การออกแบบอินเทอร์เฟซที่ใช้งานง่ายและตอบโจทย์ผู้ใช้งาน การจัดเตรียมข้อมูลผลิตภัณฑ์ที่ครบถ้วน มีระบบค้นหาที่มีประสิทธิภาพ ระบบช่วยเหลือที่มีการตอบกลับแบบเรียลไทม์ และการบริหารจัดการข้อร้องเรียนอย่างมืออาชีพ ทั้งหมดนี้เพื่อยกระดับคุณภาพการบริการ และสร้างความพึงพอใจของผู้ใช้งานในอุตสาหกรรมทันตกรรมยุคดิจิทัล.
DOI: 10.15468/dl.sbg45a
title: Occurrence Download

description: A dataset containing 3 species occurrences available in GBIF matching the query:
{
 "and" : [
 "TaxonKey is Conyza canadensis",
 "Country is Bulgaria",
 "HasCoordinate is true"
 ]
}

 The dataset includes 3 records from 3 constituent datasets; see https://api.gbif.org/v1/occurrence/download/0009237-250914085247600/datasets/export for details.
 
Data from some individual datasets included in this download may be licensed under less restrictive terms.